CELEX: 22013D0507(01)
Language: el
Date: 2013-04-14 00:00:00
Title: Σύσταση της μεικτής επιτροπής ΕΕ-Παλαιστινιακή Αρχή, της 14ης Απριλίου 2013 , για την εφαρμογή του σχεδίου δράσης μεταξύ της Ευρωπαϊκής Ένωσης και της Παλαιστινιακής Αρχής στο πλαίσιο της ευρωπαϊκής πολιτικής γειτονίας

7.5.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 125/34
            
         ΣΫΣΤΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΕΕ-ΠΑΛΑΙΣΤΙΝΙΑΚΉ ΑΡΧΉ
   της 14ης Απριλίου 2013
   για την εφαρμογή του σχεδίου δράσης μεταξύ της Ευρωπαϊκής Ένωσης και της Παλαιστινιακής Αρχής στο πλαίσιο της ευρωπαϊκής πολιτικής γειτονίας
   Η ΜΕΙΚΤΗ ΕΠΙΤΡΟΠΗ ΕΕ- ΠΑΛΑΙΣΤΙΝΙΑΚΗ ΑΡΧΗ,
   Έχοντας υπόψη την ευρωμεσογειακή ενδιάμεση συμφωνία σύνδεσης για το εμπόριο και τη συνεργασία μεταξύ της Ευρωπαϊκής Κοινότητας, αφενός, και της Οργάνωσης για την Απελευθέρωση της Παλαιστίνης (ΟΑΠ), εξ ονόματος της Παλαιστινιακής Αρχής της Δυτικής Όχθης και της Λωρίδας της Γάζας, αφετέρου (1), και ιδίως το άρθρο 63 παράγραφος 2,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 70 της ευρωμεσογειακής ενδιάμεσης συμφωνίας σύνδεσης για το εμπόριο και τη συνεργασία μεταξύ της Ευρωπαϊκής Κοινότητας, αφενός, και της Οργάνωσης για την Απελευθέρωση της Παλαιστίνης (ΟΑΠ), εξ ονόματος της Παλαιστινιακής Αρχής της Δυτικής Όχθης και της Λωρίδας της Γάζας, αφετέρου (εφεξής η «συμφωνία»), τα μέρη λαμβάνουν κάθε αναγκαίο, γενικό ή ειδικό, μέτρο για την εκπλήρωση των υποχρεώσεών τους βάσει της συμφωνίας και μεριμνούν για την επίτευξη των στόχων που ορίζει η συμφωνία.
            
         
               (2)
            
            
               Τα μέρη της συμφωνίας συμφώνησαν επί του κειμένου του σχεδίου δράσης μεταξύ της Ευρωπαϊκής Ένωσης και της Παλαιστινιακής Αρχής στο πλαίσιο της ευρωπαϊκής πολιτικής γειτονίας (εφεξής το «σχέδιο δράσης ΕΕ-ΠΑ στο πλαίσιο της ΕΠΓ»).
            
         
               (3)
            
            
               Το σχέδιο δράσης ΕΕ-ΠΑ στο πλαίσιο της ΕΠΓ θα πρέπει να συμβάλλει στην εφαρμογή της συμφωνίας μέσω της επεξεργασίας και της θέσπισης συγκεκριμένων μέτρων για την επίτευξη των στόχων της.
            
         
               (4)
            
            
               Το σχέδιο δράσης ΕΕ-ΠΑ στο πλαίσιο της ΕΠΓ εξυπηρετεί τον διττό στόχο της υποβολής συγκεκριμένων μέτρων για την εκπλήρωση των υποχρεώσεων των μερών που ορίζονται στη συμφωνία και την παροχή ευρύτερου πλαισίου για την ενίσχυση των σχέσεων μεταξύ της Ένωσης και της Παλαιστινιακής Αρχής,
            
         ΣΥΝΙΣΤΑ στα μέρη να εφαρμόσουν το σχέδιο δράσης μεταξύ ΕΕ-ΠΑ στο πλαίσιο της ΕΠΓ (2), εφόσον η εν λόγω εφαρμογή αποσκοπεί στην επίτευξη των στόχων της ευρωμεσογειακής ενδιάμεσης συμφωνίας σύνδεσης για το εμπόριο και τη συνεργασία μεταξύ της Ευρωπαϊκής Κοινότητας, αφενός, και της Οργάνωσης για την Απελευθέρωση της Παλαιστίνης (ΟΑΠ), εξ ονόματος της Παλαιστινιακής Αρχής της Δυτικής Όχθης και της Λωρίδας της Γάζας, αφετέρου.
   
      Βρυξέλλες, 14 Απριλίου 2013.
      
         
            Για τη Μεικτή Επιτροπή ΕΕ-Παλαιστινιακή Αρχή
         
         
            Η Πρόεδρος
         
         C. ASHTON
      
   
   
      (1)  ΕΕ L 187 της 16.7.1997, σ. 3.
   
      (2)  http://register.consilium.europa.eu/pdf/en/12/st17/st17814.en12.pdf